Cecil Frank Powell

Cecil Frank Powell (Tonbridge, Kent, 5 de decembre de 1903 - Bellano, Milan, 9 d'agost de 1969) foguèt un fisician britanic. Recebèt lo Prèmi Nobel de Fisica en 1950. Sas contribucions li valguèron de recebre la Medalha Reiala en 1961.

 Biografia 
Cecil Frank Powell nasquèt en 1903 dins la vila anglesa de Tonbridge. Estudièt fisica al Sidney Sussex College de l'Universitat de Cambridge. L'an 1928 venguèt assistent de recèrca al Laboratory Henry Herbert Wills de l'Universitat de Bristol, en venent professor de fisica en aquela universitat en 1948 e puèi director del laboratòri en 1964.

Moriguèt dins la vila de Milan lo 9 d'agost de 1969.

 Recerca scientifica 
Sas recercas, realizadas en 1947 amb Giuseppe Occhialini e César Lattes, a l'entorn de la fotografia per ensajar d'enregistrar de traças de rais cosmics permetèron de descobrir lo pion, una particula subatomica pesanta. Lo pion se revelèt èsser la particula ipotetica prepausada en 1935 pel fisician japonés Hideki Yukawa dins l'encastre de sa teoria de fisica nucleara.

Categoria:Laureat del Prèmi Nobel de Fisica
Categoria:Fisician britanic
Categoria:Prèmi Nobel britanic
Categoria:Naissença en 1903
Categoria:Decès en 1969